O farmacistă șefă din Bihor a decontat servicii medicale fictive de 377.000 de lei. Cu banii și-a cumpărat bijuterii, haine și o mașină
Farmacista șefă a spitalului din Marghita, județul Bihor, a încasat, ilegal, peste 377.000 de lei din servicii medicale fictive. Timp de 3 ani, femeia a decontat la CAS Bihor bani pentru îngrijirea la domiciliu a unor pacienți care, în realitate, nu ar fi fost asistați medical. Din sumele astfel obținute, aceasta și-a cumpărat haine, bijuterii și o mașină, scrie bihon.ro. Farmacista șefă a scăpat de acuzația de înșelăciune, dar este obligată de instanță să restituie banii la CAS Bihor.